|  |  |
| --- | --- |
| 10.08.2020. | Nr. 2.5/2020/2930 |
| Uz | Nr. |

|  |
| --- |
| Sarunu procedūras pretendentiem |

*Par sarunu procedūru "Gaisvadu līniju apsekošana, veicot lāzerskenēšanu un termovīziju Latvijas Republikas teritorijā" (ID Nr.AST2020/76) - atbildes uz pretendenta jautājumiem*

Ļ.cien. dāmas/ A.god. kungi!

Ar šo atbildam uz pretendenta iesniegtiem jautājumiem.

**1.jautājums:** Vai tas jebkādā veidā norāda, ar kāda lidaparāta palīdzību dati ievācami? Jo šāda izmēra projekts ir klasificējams kā mazs, tāpēc, mūsuprat, nav nekādas nepieciešamības izmantot helikopteru, kas ir finansiāli ir līdz pat 10x dārgāk ka ar modernākajiem droniem.

*Atbilde:* Pretendents var izmantot jebkāda veida lidaparātus, ja tas izpildīs visas sarunu procedūras nolikuma prasības.

**2.jautājums:** Mēs vēlamies piedāvāt Jums iespējami ekonomiskāko risinājumu, šis faktors ir būtisks, lai ievērojami samazinātu bāzes izmaksas. Helikoptera izmatošana būtu pieļaujama, lai vajadzīgos izejas datus iegūtu ātrāk (max 2-3 reizes ātrāk), tomēr ekonomiskais pamatojums šai metodei nav. Ņemot vērā, ka izmantojot bezpilota gaisa kuģus darbu izpildes termiņš pagarinātos tikai par 16-20 nedēļām, mēs neredzam iemeslu šādu prasību likt kā obligātu.

*Atbilde:* Pretendents var izmantot jebkāda veida lidaparātus ievērojot sarunu procedūras nolikumā noteikto līguma izpildes termiņu.

**3.jautājums:** Galu galā jāņem vērā, ka ar helikopteru nemaz nav iespējams izpildīt visus jums vēlamos darbus, kā piemēram, termokartes izstrāde. Termokartes izveidei lidojuma ātrumam būtu jābūt 6m/s, savādāk ortofoto karti nav iespējams izveidot, un helikopters ar šādu ātrumu nevar lidot. Taču bezpilota gaisa kuģi šo darbu varētu veikt 8-12 nedēļu laikā, ņemot vērā vietējo laika apstākļu specifiku.

*Atbilde:* Pretendents var piedāvāt savu tehnoloģiju termokartes izveidei.

**4.jautājums:** Sadaļā "Digitālā ortofotogrāfija" norādīts, ka vertikālās fotogrāfijas jātver ar GSD, kas mazāks par 3cm.Vai tiek pieļauts, ka fotogrāfijas ortofoto ģenerēšanai ir uzņemtas slīpi? Tas sniedz būtiski detālāku informāciju par vertikālajiem objektiem, nekā vertikālu objektu vertikāli uzņemts attēls, piemēram līnijveida vertikāls objekts attēla centrā būs vienkārši punkts?

*Atbilde:* Jā pieļaujams.

**5. jautājums:** Termālās ortofoto kartes izstrāde ir ļoti laikietilpīgs un resurs-ietilpīgs process – kas nedod īpaši daudz specifiskas informācijas, kas palīdzētu labāk novērtēt vai apkalpot augstsprieguma iekārtu apsekošanas un uzturēšanas procesu.

*Atbilde:* Sk. atbildi uz 3.jautājumu. Sarunu procedūras nolikumā ir noteikti konkrēti uzdevumi. Pretendents var piedāvāt savu tehnoloģisko risinājumu mērķa sasniegšanai, to pamatojot, bet izpildot noteiktos uzdevumus.

**6. jautājums:** Vai ir kāds specifisks iemesls, kamdēļ projekta nodošanas termiņš ir 2020. gada 30. decembris? Teorētiski 3 mēnešos šo projektu var realizēt, bet noteikti tikai ar limitētu kvalitātes garantiju.

*Atbilde:* Pasūtītāja uzskatā pakalpojumu var izpildīt līdz noteiktam datumam.

Ar cieņu,

|  |  |
| --- | --- |
| Iepirkuma komisijas priekšsēdētāja | Anda Kundziņa |
|  |  |

Kundziņa 67725238